Frambjóðendur sem óska eftir að birta aðsendar pennagreinar í næstu tveimur tölublöðum Skessuhorns , vegna kosninganna 29. maí næstkomandi , eru vinsamlegast beðnir að senda þær tímanlega til ritstjórnar . Æskilegt er að greinar berist ritstjóra á sunnudögum , eða í síðasta lagi fyrir hádegi á mánudögum . Búist er við að margir frambjóðendur nýti sér þennan birtingarmáta og því er nauðsynlegt vegna skipulagningar næstu tveggja tölublaða , að greinar berist heldur fyrr en venjulega . Bent er á að skilyrði til birtingar er að mynd fylgi í tölvutæku formi . Þá er einnig minnt á að hámarkslengd aðsendra greina er ein A 4 síða , miðað við 12 punkta letur .